18. Go ya ka kgatiso ya Berichte über die Verhandlungen der Königl. Sächsischen Gesellschaft der Wissenschaften zu Leipzig (Reports Regarding the Discussions of the Royal Saxonian Society of Sciences at Leipzig); Bolumo 67; May 1, 1915; mo setlhogong sa “Ein astronomischer Beobachtungstext aus dem 37. Jahre Nebukadnezars II” (An Astronomical Observer’s Text of the 37th Year Nebuchadnezzar II), e e gatisitsweng ke Paul V. Neugebauer le Ernst F. Weidner, tsebe 67-76, go na le makgetlho a le 13 a mo go one go tlhalosiwang gore ngwedi o ne a eme fa kae fa a bapisiwa le naledi nngwe kgotsa le segopa sa dinaledi. Gape ba dirile lenaane la makgetlho a le 15 a a tlhalosang gore dipolanete di ne di eme fa kae. (Tsebe 72-76) Le fa letshwao la mokwalo wa cuneiform la ngwedi le bonala sentle, mangwe a matshwao a maina a dipolanete le gore di ne di eme fa kae ga a bonale sentle. (Mesopotamian Planetary Astronomy—Astrology, e e kwadilweng ke David Brown, ya gatisiwa ka 2000, tsebe 53-57) Ka ntlha ya seo, ditlhaloso tsa gore dipolanete di ne di eme fa kae di ka fopholediwa le go tlhalosiwa ka ditsela tse dintsi tse di farologaneng. E re ka go le motlhofo go bona gore ngwedi o ne a eme fa kae, go ka itsiwe ka nepo gore dinaledi tse dingwe tsa magodimo tse di umakilweng mo VAT 4956 e bile di amana le ngwedi di ne di eme fa kae ka matlha a a rileng.